दरवाजे अन्दर पैर धरदे गै माऊ दे ए बोल सुनिये उसी सेही होआ जे ओ कुसै बड़े डूंगे खूहे च जाई पेआ होऐ जित्थुआं नुहाड़ी बाज बी बाह्‌र नेहीं ही पुज्जी सकदी—लाल परी ते नुहाड़ी गोदा बैठे दा राजकुमार डोह्‌ले आला लेखा फिरदे लब्भैदे हे। अज्ज दिलै दे बुआल उसी मुँह् जोर हुन्दे सेही होआ करदे हे। ओ चुप चाप कोठरी च इक खट्टै पर जाई पेआ। उसी रातीं, नेईं चाह्‌ने दे बावजूद बी उत्थें गै रौह्‌ना पेआ। हुन ते उसी ओ सब रौनकां’, जागतें जनानियें दे हास्से बिख लग्गै करदे हे, ते ओ कन्ने च औंगली देइयै पेदा रैहा—बुहासरेआ नेईं।